stanford-oval/wikipedia huggingface dataset:
ตำบลบึงสำโรง
ประวัติ

ตำบลบึงสำโรง เป็นตำบลที่จัดตั้งขึ้นใหม่ ตั้งขึ้นเมื่อเดือนธันวาคม พ.ศ. 2531 จัดให้มีการเลือกตั้ง กำนันเมื่อวันที่ 8 ธันวาคม พ.ศ. 2531 บุคคลที่ได้รับการเลือกตั้งคือ นายกวี ซาตัน ซึ่งเป็นกำนันคนแรกของตำบลบึงสำโรง ชื่อของ “ตำบลบึงสำโรง” ได้จัดตั้งมาจากชื่อของแหล่งน้ำขนาดใหญ่ ประมาณ 1,102 ไร่ ที่ประชาชนในบริเวณนั้นเรียกว่า “หนองบึงสำโรง” เพราะมีต้นไม้ชนิดหนึ่งอยู่ในบริเวณแหล่งน้ำมีชื่อว่า “ต้นสำโรง” จึงตั้งเป็นชื่อแหล่งน้ำนี้ว่า “หนองบึงสำโรง” จึงเป็นบึงขนาดใหญ่ที่ใช้หล่อเลี้ยงประชาชนภายในเขตตำบลบึงสำโรงและตำบลใกล้เคียงใช้ในการอุปโภค-บริโภค และประกอบอาชีพประมงน้ำจืดได้ตลอดทั้งปี และปัจจุบันอยู่ในพื้นที่บ้านกุดปลาฉลาด
การปกครองของตำบลบึงสำโรงมีหมู่บ้านอยู่ในเขตการปกครองของสภาตำบลบึงสำโรง ทั้งหมด 9 หมู่บ้าน
แยกมาจากตำบลบึงพะไล จำนวน 4 หมู่บ้าน คือ หมู่ที่ 1 บ้านหนองบัว หมู่ที่ 2 บ้านโนนสะอาด หมู่ที่ 3 บ้านหนองโน หมู่ที่ 4 บ้านหัวหนอง
แยกมาจากตำบลแก้งสนามนาง 2 หมู่บ้าน คือ หมู่ที่ 5 บ้านหนองปรือ หมู่ที่ 6 บ้านกุดปลาฉลาด
แยกออกมาจากตำบลสีสุก จำนวน 2 หมู่บ้าน คือหมู่ที่ 7 บ้านโมกมัน หมู่ที่ 8 บ้านโนนอุดม
เมื่อปี พ.ศ. 2542 บ้านหนองปรือ หมู่ที่ 5 ได้แยกพื้นที่หมู่บ้านออกมาอีก 1 หมู่บ้าน คือ หมู่ที่ 9 บ้านหนองปรือใหม่
สาเหตุที่ตั้งตำบลขึ้นมาใหม่ก็เพื่อความสะดวกในการปกครองและพัฒนาตำบลบึงสำโรง จัดได้ว่าเป็นตำบลที่อุดมสมบูรณ์ไปด้วยทรัพยากรธรรมชาติตำบลหนึ่ง ในเขตอำเภอแก้งสนามนาง
กระทรวงมหาดไทยได้ประกาศจัดตั้งเป็น "องค์การบริหารส่วนตำบลบึงสำโรง" เมื่อวันที่ 23 กุมภาพันธ์ พ.ศ. 2540 และยกฐานะเป็น "เทศบาลตำบลบึงสำโรง" เมื่อวันที่ 26 ตุลาคม พ.ศ. 2553
ภูมิศาสตร์ > ที่ตั้งและอาณาเขต

ตำบลบึงสำโรงตั้งอยู่ในเขตอำเภอแก้งสนามนาง จังหวัดนครราชสีมา อยู่ห่างจากกรุงเทพมหานครเป็นระยะทางประมาณ 395 กิโลเมตร มีพื้นที่ทั้งสิ้น 43 ตารางกิโลเมตร มีอาณาเขตติดต่อดังนี้
ทิศเหนือ ติดต่อกับตำบลลาดใหญ่ (เขตองค์การบริหารส่วนตำบลลาดใหญ่) อำเภอเมืองชัยภูมิ จังหวัดชัยภูมิ
ทิศตะวันออก ติดต่อกับตำบลแก้งสนามนาง อำเภอแก้งสนามนาง
ทิศใต้ ติดต่อกับตำบลบึงพะไล อำเภอแก้งสนามนาง
ทิศตะวันตก ติดต่อกับตำบลสีสุก อำเภอแก้งสนามนาง
ภูมิศาสตร์ > ภูมิประเทศและภูมิอากาศ

สภาพพื้นที่ของเทศบาลตำบลบึงสำโรง ส่วนใหญ่เป็นที่ราบ ดินส่วนใหญ่เป็นดินร่วนปนทราย ภูมิอากาศจะเป็นแบบร้อนชื้นมีฝนตกชุกในช่วงฤดูฝน (เดือนพฤษภาคม–เดือนตุลาคม)
หมู่บ้าน

ตำบลบึงสำโรงแบ่งออกเป็น 9 หมู่บ้าน ดังนี้
หมู่ที่ 1 บ้านหนองบัว
หมู่ที่ 2 บ้านโนนสะอาด
หมู่ที่ 3 บ้านหนองโน
หมู่ที่ 4 บ้านหัวหนอง
หมู่ที่ 5 บ้านหนองปรือ
หมู่ที่ 6 บ้านกุดปลาฉลาด
หมู่ที่ 7 บ้านโมกมัน
หมู่ที่ 8 บ้านโนนอุดม
หมู่ที่ 9 บ้านหนองปรือใหม่
องค์กรปกครองส่วนท้องถิ่นในพื้นที่ คือ เทศบาลตำบลบึงสำโรง ครอบคลุมพื้นที่ตำบลบึงสำโรงทั้งตำบล
ศาสนา

ผู้นับถือศาสนาพุทธร้อยละ 99 มีจำนวนวัด 10 วัด
วัดศรีลำพอง บ้านหนองบัว
วัดโนนสะอาด บ้านโนนสะอาด
วัดบ้านหนองโน บ้านหนองโน
วัดป่าจตุพร บ้านหนองโน
วัดบ้านหัวหนอง บ้านหัวหนอง
วัดใหม่สามัคคีธรรม บ้านหนองปรือ
วัดบ้านกุดปลาฉลาด บ้านกุดปลาฉลาด
วัดป่าโมกอุดมพร บ้านโมกมัน
วัดทุ่งสว่างวณาราม บ้านโมกมัน
วัดสว่างอารมณ์ บ้านโนนอุดม
วัดหนองบัว หมู่ 1
การศึกษา

โรงเรียนบ้านกุดปลาฉลาดหนองปรือ
โรงเรียนบ้านหัวหนอง
โรงเรียนบ้านหนองบัว (ชาลีราฎรสามัคคี)
โรงเรียนบ้านมูกมันโนนอุดมสามัคคี
ศูนย์พัฒนาเด็กเล็กบ้านโนนสะอาด แห่งที่ 1
ศูนย์พัฒนาเด็กเล็กบ้านกุดปลาฉลาด แห่งที่ 2
อาชีพ

ประชากรในเขตเทศบาลตำบลบึงสำโรง ส่วนใหญ่ประกอบอาชีพเกษตรกรรมประมาณ ร้อยละ 75 เช่น ทำไร่อ้อย ทำนา เลี้ยงสัตว์ เป็นต้น นอกจากนั้นก็จะมีอาชีพ ค้าขาย ธุรกิจส่วนตัว รับราชการ ฯลฯ
ปัจจุบันมีกลุ่มอาชีพเป็นวิสาหกิจชุมชนดังนี้
วิสาหกิจชุมชนเอ็นแฟต ผลิตอาหารสัตว์ใช้เฉาะกลุ่ม
วิสาหกิจชุมชนผลิตผักอินทรีย์
วิสาหกิจชุมชนผลิตสมุนไพร (ป้าทรัพย์)
วิสาหกิจชุมชน ผลิตสมุนไพร (นายต๊อก)
วิสาหกิจชุมชน ผลิตเห็ดตำบลบึงสำโรง
กลุ่มเกษตรกรมีดังนี้
กลุ่มเกษตรกรผู้ใช้น้ำหาดไทรสูง
สาธารณูปโภค > การโทรคมนาคม

ตู้โทรศัพท์สาธารณะ จำนวน 14 ตู้ (ปัจจุบันใช้ไม่ได้แล้ว) มีระบบอินเตอร์เท็ต จาก 3bb และ TOT เข้าถึงทุกหมู่บ้าน
สาธารณูปโภค > การไฟฟ้า

เขตตำบลบึงสำโรงเป็นชุมชนชนบท ระบบการไฟฟ้าขยายทั่วถึงทั้งตำบล ประชากรมีไฟฟ้าใช้ครบทุกครัวเรือนทำให้ประชาชนมีสิ่งอำนวยความสะดวกคือ มีเครื่องใช้ไฟฟ้าต่าง ๆ เกือบครบทุกครัวเรือน
สาธารณูปโภค > ระบบประปา

ประชาชนในตำบลบึงสำโรง ส่วนใหญ่ได้รับการบริการด้านการประปาจากการประปาหมู่บ้าน
สาธารณูปโภค > การสาธารณสุข

สถานีอนามัยหัวหนอง
สาธารณูปโภค > การคมนาคม

ปัจจุบันการคมนาคมในเขตเทศบาลตำบลบึงสำโรง มีความสะดวกมากขึ้นเพราะได้รับการพัฒนาจากเทศบาลตำบลบึงสำโรง มีการก่อสร้างถนนคอนกรีตประมาณ 3500 เมตรเกือบเต็มพื้นที่ มีการบูรณะซ่อมแซมซ่อมแซมถนนลูกรังให้สามารถใช้งานได้ดี พร้อมทั้งถนนเกษตรกรรมมีการก่อสร้างให้อยู่ในสภาพที่ดี เส้นทางการคมนาคมระหว่างตำบลกับอำเภอเป็นถนนลาดยาง (ถนนแก้งสนามนานางบ้านเหลื่อม)
แหล่งข้อมูลอื่น

เว็บไซต์เทศบาลตำบลบึงสำโรง[ลิงก์เสีย]
พยัคฆ์ไฮเทค 3 มิติ

| พยัคฆ์ไฮเทค 3 มิติ |
| --- | --- |
กำกับ: Robert Rodriguez
เขียนบท: Robert Rodriguez
อำนวยการสร้าง: Robert Rodriguez Elizabeth Avellan Harvey Weinstein Bob Weinstein
นักแสดงนำ: Alexa Vega Daryl Sabara Antonio Banderas Carla Gugino Sylvester Stallone George Clooney 
กำกับภาพ: Robert Rodriguez
ตัดต่อ: Robert Rodriguez
ดนตรีประกอบ: Rebecca Rodriguez Robert Rodriguez
ผู้จัดจำหน่าย: Dimension Films
วันฉาย: 25 กรกฎาคม, 2003
ความยาว: 84 นาที.
ประเทศ:  สหรัฐ
ภาษา: อังกฤษ
ทุนสร้าง: $38,000,000
ทำเงิน: $197,011,982 (worldwide)
ก่อนหน้านี้: Spy Kids 2: Island of Lost Dreams
ต่อจากนี้: Spy Kids 4 (announced for 2010)
ข้อมูลจาก IMDb
ข้อมูลจากสยามโซน
ภาพยนตร์เรื่อง พยัคฆ์ไฮเทค 3 มิติ ออกฉายเมื่อวันที่ 25 กรกฎาคม ค.ศ. 2003 กำกับโดย Robert Rodriguez และจัดจำหน่ายโดย Dimension Films บทภาพยนตร์โดย Robert Rodriguez
ดูเพิ่ม

Spy Kids 3-D: Game Over ที่อินเทอร์เน็ตมูวีเดตาเบส
บันทึกน้ำตาหนึ่งลิตร

บทความนี้เกี่ยวกับละครโทรทัศน์ สำหรับหนังสือ ดูที่ อิชิริตโตะรุโนะนะมิดะ
| บันทึกน้ำตาหนึ่งลิตร |
| --- | --- |

1リットルの涙
แสดงนำ: เอริกะ ซะวะจิริ  ฮิโระโกะ ยะกุชิมะรุ เรียว นิชิกิโดะ  ทะกะโนะริ จินไน
ดนตรีแก่นเรื่องปิด: โอนลีฮิวมัน (Only Human)
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 11
การผลิต
ผู้อำนวยการสร้าง: ซะโตะโกะ คะชิกะวะ (Satoko Kashikawa)
ความยาวตอน: หนึ่งชั่วโมงโดยไม่พักโฆษณา
ออกอากาศ
เครือข่าย: ทีวีไทย
ออกอากาศ: จันทร์,อังคาร   20:30 – 21:30 น.
บันทึกน้ำตาหนึ่งลิตร (ญี่ปุ่น: 1リットルの涙; โรมะจิ: Ichi Rittoru no Namida, อิชิ ริตโตะรุ โนะ นะมิดะ; แปล: น้ำตาหนึ่งลิตร) เป็นละครโทรทัศน์สัญชาติญี่ปุ่นที่สร้างขึ้นด้วยแรงบันดาลใจจากบันทึกประจำวันชื่อ อิชิริตโตะรุโนะนะมิดะ ของอายะ คิโต (ญี่ปุ่น: 木藤亜也; โรมะจิ: Aya Kitō) (19 กรกฎาคม 2505—23 เมษายน 2531) ผู้ป่วยเป็นโรคกล้ามเนื้อเสียการประสานงานจากสมองน้อยและไขสันหลังและต้องเผชิญชีวิตกระทั่งตายก่อนวัยอันควร
ผู้แสดง

เอริกะ ซะวะจิริ (Erika Sawajiri) : อายะ อิเกะอุชิ (Aya Ikeuchi)
ฮิโระโกะ ยะกุชิมะรุ (Hiroko Yakushimaru) : ชิโอะกะ อิเกะอุชิ (Shioka Ikeuchi), แม่ของอายะ
ทะกะโนะริ จินไน (Takanori Jinnai) : มิซุโอะ อิเกะอุชิ (Mizuo Ikeuchi), พ่อของอายะ
ริโกะ นะรุมิ (Riko Narumi) : อาโกะ อิเกะอุชิ (Ako Ikeuchi), น้องสาวของอายะ
ยูมะ ซานาดะ (Yuma Sanada) : ฮิโระกิ อิเกะอุชิ (Hiroki Ikeuchi), น้องชายของอายะ
อานิ มิโยะชิ (Ani Miyoshi) : ริกะ อิเกะอุชิ (Rika Ikeuchi), น้องสาวคนเล็กของอายะ
เรียว นิชิกิโดะ (Ryō Nishikido) : ฮะรุโตะ อาโซ (Haruto Asō), คู่รักของอายะ
นาโอะฮิโตะ ฟุจิกิ (Naohito Fujiki) : ฮิโระชิ มิซุโนะ (Hiroshi Mizuno), แพทย์
ซาโอะริ คิโอะเดะ (Saori Koide) : มาริ ซุงิอุระ (Mari Sugiura), เพื่อนของอายะ
เคะนิชิ มะสึยะมะ (Kenichi Matsuyama) : ยุจิ คะวะโมะโตะ (Yuji Kawamoto), คู่รักคนแรกของอายะ ((รุ่นพี่))
คะนะ มะสึโมะโตะ (Kana Matsumoto) : ซะกิ มะสึมุระ (Saki Matsumura)
โมะโมะซุเกะ มิซุตะนิ (Momosuke Mizutani) : โคะเฮ องดะ (Kohei Onda)
เรียว ฮะชิดุเมะ (Ryo Hashidume) : เคตะ นะกะฮะระ (Keita Nakahara)
ฮิโระชิ คะสึโนะ (Hiroshi Katsuno) : โยะชิฟุมิ อาโซ (Yoshifumi Asō), บิดาของฮารุโตะ
อาซะเอะ โอนิชิ (Asae Onishi) : อาซุมิ โออิกะวะ (Asumi Oikawa), เพื่อนร่วมห้องคนหนึ่งของอายะที่โรงเรียนสำหรับบุคคลทุพพลภาพ อาซุมิป่วยเป็นโรคเดียวกับอายะ
ยูกิ ซะโตะ (Yuuki Sato) : เคซุเกะ อาโซ (Keisuke Asō), พี่ชายของฮะรุโตะ
มะยะ ฮะมะโอกะ (Maya Hamaoka) : คิกุเอะ โออิกะวะ (Kikue Oikawa)
คะซุโกะ คะโต (Kazuko Katō) : มะโดะกะ ฟุจิมุระ (Madoka Fujimura)
โทะชิฮิเดะ โทะเนะซะกุ (Toshihide Tonesaku) : คีชิ ทะกะโนะ (Kiichi Takano), อาสาสมัครคนหนึ่งที่โรงเรียนสำหรับบุคคลทุพพลภาพ ผู้ซึ่งต่อมาสมรสกับผู้อำนวยการโรงเรียนดังกล่าว
ชิเงะยุกิ ซะโต (Shigeyuki Satō) : นิชิโนะ (Nishino), ครูประจำชั้นของอายะสมัยมัธยมศึกษา
การแพร่ภาพ > ญี่ปุ่น

วันแพร่ภาพ: 11 ตุลาคม—20 ตุลาคม 2548
สถานีโทรทัศน์: ฟูจิทีวี
การแพร่ภาพ > ฮ่องกง

วันแพร่ภาพ: 15 ตุลาคม—30 ตุลาคม 2549
การแพร่ภาพ > อินโดนีเซีย

วันแพร่ภาพ: 4 พฤษภาคม—18 พฤษภาคม 2550
การแพร่ภาพ > ไต้หวัน

วันแพร่ภาพ: 2 กรกฎาคม—18 กรกฎาคม 2550
การแพร่ภาพ > มาเลเซีย

วันแพร่ภาพ: 4 กรกฎาคม—20 ตุลาคม 2550
เวลาแพร่ภาพ : วันเสาร์ เวลา 18:00—19:00 นาฬิกา
สถานีโทรทัศน์: เอททีวี (8TV)
การแพร่ภาพ > ไทย

วันแพร่ภาพ: 5 พฤษภาคม 2551-9 มิถุนายน 2551
เวลาแพร่ภาพ : วันจันทร์—วันอังคาร เวลา 20:30—21:30 นาฬิกา
สถานีโทรทัศน์: ทีวีไทย
การแพร่ภาพ > ฟิลิปปินส์

วันแพร่ภาพ: 25 พฤษภาคม 2552-19 มิถุนายน 2552
เวลาแพร่ภาพ : วันจันทร์—วันศุกร์ เวลา 10:15—10:45 นาฬิกา
การแพร่ภาพ > กำหนดการแพร่ภาพในประเทศไทย

| ตอนที่ | ชื่อตอน | วันแพร่ภาพ |
| --- | --- | --- |
| 1 | ภาวะเริ่มแรกของวัยรุ่น ある青春の始まり | 5 พฤษภาคม 2551 |
| 2 | วัยสิบห้าปี เมื่อโรคร้ายย่างกรายเข้าหา 15才、忍びよる病魔 | 6 พฤษภาคม 2551 |
| 3 | ทำไมโรคนี้จึงเลือกฉัน 病気はどうして私を選んだの | 12 พฤษภาคม 2551 |
| 4 | สองคนผู้โดดเดี่ยว 二人の孤独 | 13 พฤษภาคม 2551 |
| 5 | บัตรประจำตัวผู้ทุพพลภาพ 障害者手帳 | 19 พฤษภาคม 2551 |
| 6 | สายตาอันโหดร้าย 心ない視線 | 20 พฤษภาคม 2551 |
| 7 | ที่ของฉัน 私のいる場所 | 26 พฤษภาคม 2551 |
| 8 | น้ำตาหนึ่งลิตร 1リットルの涙 | 27 พฤษภาคม 2551 |
| 9 | ชีวิตในตอนนี้ 今を生きる | 2 มิถุนายน 2551 |
| 10 | จดหมายรัก Love Letter | 3 มิถุนายน 2551 |
| 11 | จากไปไกลแสนไกล ไปยังที่ที่น้ำตาจางหาย 遠くへ、涙の尽きた場所に | 9 มิถุนายน 2551 |
| พิเศษ | บันทึกน้ำตาหนึ่งลิตรตอนพิเศษ １リットルの涙」特別篇‧追憶 | ยังไม่มีกำหนดการแพร่ภาพ |
เพลงประกอบละคร

เพลงประกอบละครทั้งหมดประพันธ์ขึ้นโดยซุซุมุ อุเอะดะ (Susumu Ueda) รายชื่อเพลงอย่างเป็นทางการตามที่วางจำหน่ายเป็นครั้งแรกใน พ.ศ. 2548 มีดังต่อไปนี้ตามลำดับ
Main Theme (4.10 นาที)
Hurdle Wo Keote (2.53 นาที)
Anata Ga Oshiete Kure Tamono (Ai No Theme) (3.18 นาที)
Yasashisa Ni Tsutsumarete (2.45 นาที)
Anji (2.32 นาที)
Sunadokei (3.09 นาที)
Kimi He No Long Pass (2.28 นาที)
Rakujitsu (2.25 นาที)
Shinobiyoru Byouma (2.33 นาที)
Furi Aoge Ba Aoi Sora (2.20 นาที)
Namida No Imi (2.32 นาที)
Senkoku (2.23 นาที)
Mou Utae Nai (2.56 นาที)
Te Wo Nobase Ba Anata Ga (3.07 นาที)
Kunou No Senritsu (2.54 นาที)
Nagare Yuku Jikan (2.54 นาที)
Sagashi Te Goran (2.38 นาที)
Nigiyaka Na Danran (2.22 นาที)
Toumei Na Sekai (3.03 นาที)
Seimei Aru Kagiri (Sub Theme) (4.17 นาที)
Only Human (Piano Version) (2.57 นาที)
Konayuki (Piano Version) (4.34 นาที)
Only Human (Cello Version) (3.06 นาที)
ดูเพิ่ม

โรคกล้ามเนื้อเสียการประสานงานจากสมองน้อยและไขสันหลัง
อิชิริตโตะรุโนะนะมิดะ (น้ำตาหนึ่งลิตร)
แหล่งข้อมูลอื่น

บทวิจารณ์ละครที่เอเชียนดรามารีวิวส์ (AsianDramaReviews) เก็บถาวร 2008-05-05 ที่ เวย์แบ็กแมชชีน
บทวิจารณ์ละครที่ฮ่องกงนีโอรีวิวส์ (HK Neo Reviews)
รายละเอียดเกี่ยวกับละครที่วิกิดรามาแอดดิกส์ (Wiki.d-addicts)
มูลนิธิภาวะกล้ามเนื้อเสียสหการแห่งญี่ปุ่น (National Ataxia Foundation)
พรรคสังคมนิยม (เกาหลีใต้)

| พรรคสังคมนิยม  |
| --- | --- |

ก่อตั้ง: 29 พฤศจิกายน พ.ศ. 2541
ถูกยุบ: 4 มีนาคม พ.ศ. 2555
ยุบรวมกับ: พรรคก้าวหน้าใหม่
อุดมการณ์: สังคมนิยมประชาธิปไตย   สาธารณรัฐนิยม
จุดยืน: กลาง-ซ้าย ฝ่ายซ้าย
การเมืองเกาหลีใต้   รายชื่อพรรคการเมือง การเลือกตั้ง
พรรคสังคนิยม พรรคการเมือง ฝ่ายซ้าย ขนาดเล็กในประเทศเกาหลีใต้ ก่อตั้งเมื่อ พ.ศ. 2541 มีอุดมการณ์แบบ สังคมนิยมประชาธิปไตย และ สาธารณรัฐนิยม
ต่อมาในวันที่ 19 กุมภาพันธ์ พ.ศ. 2555 ที่ประชุมพรรคมีมติ 404 ต่อ 54 เสียงให้ยุบรวมพรรคเข้ากับ พรรคก้าวหน้าใหม่โดยพรรคสังคมนิยมถูกยุบอย่างเป็นทางการเมื่อวันที่ 4 มีนาคม พ.ศ. 2555
นุศรา ต้อมคำ

นุศรา ต้อมคำ (เกิด 7 กรกฎาคม พ.ศ. 2528) ชื่อเล่น นุช หรือ ซาร่า เป็นอดีตนักกีฬาวอลเลย์บอลหญิงทีมชาติไทย ตำแหน่งตัวเซต และเป็นหนึ่งในนักวอลเลย์บอลหญิงทีมชาติไทยที่ได้เล่นวอลเลย์บอลหญิงอาชีพในต่างประเทศ โดยได้ไปแข่งขันในระดับโลกหลายรายการ ได้แก่ เวิลด์กรังด์ปรีซ์ เวิลด์แชมเปี้ยนชิพ เวิลด์คัพ
ประวัติ

นุศราเกิดที่อำเภอบ้านโป่ง จังหวัดราชบุรี เป็นบุตรสาวคนที่ 2 ของนายฉลวย และนางประนอม ต้อมคำ สำเร็จการศึกษาระดับปริญญาตรี จากคณะวิทยาศาสตร์และเทคโนโลยี มหาวิทยาลัยรัตนบัณฑิต เริ่มเล่นวอลเลย์บอลตั้งแต่อายุ 10 ปี ขณะเรียนอยู่ชั้นประถมศึกษาที่จังหวัดราชบุรี ตาม นิตยา ต้อมคำ ซึ่งเป็นพี่สาวที่เล่นวอลเลย์บอลอยู่แล้ว โดยเมื่อเลิกเรียนจะรอพี่สาวเล่นวอลเลย์บอลเสร็จ จึงจะกลับบ้านพร้อมกัน โค้ชคนแรกจึงหัดให้เริ่มต้นวอลเลย์บอลนับแต่นั้น
นุศราเป็นตัวเซตที่สร้างประวัติศาสตร์ให้แก่ทีมชาติไทยอีกคนหนึ่งนอกเหนือจากปริม อินทวงษ์ ซึ่งเป็นตัวเซตที่สร้างประวัติศาสตร์คนแรกของประเทศ[ต้องการอ้างอิง] นอกจากนี้ นุศรายังเป็นบุคคลต้นแบบของฮารูกะ มิยาชิตะ ซึ่งเป็นนักวอลเลย์บอลหญิงทีมชาติญี่ปุ่น
ปัจจุบันนุศราทำงานเป็นพนักงานรัฐวิสาหกิจ ตำแหน่งนักบริหารงานทั่วไป กองประมวลผลงานและกิจการสัมพันธ์ การไฟฟ้าส่วนภูมิภาค
ทีมชาติ > ชุดใหญ่

2001 ชิงแชมป์เอเชีย –  อันดับ 3
2003 ซีเกมส์ –  เหรียญทอง
2005 ซีเกมส์ –  เหรียญทอง
2007 ชิงแชมป์เอเชีย –  อันดับ 3
2007 ซีเกมส์ –  เหรียญทอง
2008 เอวีซีคัพ –  อันดับ 3
2009 ซีเกมส์ –  เหรียญทอง
2009 ชิงแชมป์เอเชีย –  แชมป์
2010 เอวีซีคัพ –  รองแชมป์
2011 ซีเกมส์ –  เหรียญทอง
2012 เอวีซีคัพ –  แชมป์
2013 ชิงแชมป์เอเชีย –  แชมป์
2013 ซีเกมส์ –  เหรียญทอง
2014 เอเชียนเกมส์ –  เหรียญทองแดง
2015 ชิงแชมป์เอเชีย –  อันดับ 3
2015 ซีเกมส์ –  เหรียญทอง
2016 มงเทรอมาสเตอร์ –  รองแชมป์
2016 เอวีซีคัพ –  อันดับ 3
2017 ชิงแชมป์เอเชีย –  รองแชมป์
2017 ซีเกมส์ –  เหรียญทอง
2018 เอเชียนเกมส์ –  เหรียญเงิน
2019 ชิงแชมป์เอเชีย –  อันดับ 2
2019 ซีเกมส์ –  เหรียญทอง
สโมสร

กำแพงเพชร (2006)
IBSA Club Voleibol (2007–2008)
Kanti Schaffhausen (2008–2010)
เฟดเดอร์บรอย (2009-2010)
กระทู้ ภูเก็ต (2010-2011)
อาเซอร์เรล บากู (2010-2012)
อิกติซาดชิ บากู (2012-2013)
ไอเดีย-ขอนแก่น (2013)
ราบิตา บากู (2013-2015)
อาเซอร์เรล บากู (2015-2016)
เฟแนร์บาห์แช (2016-2018)
นครราชสีมา เดอะมอลล์ วีซี (2018–2020)
ไดมอนด์ฟู้ด (2020–2023)
แอทลีตส์อันลิมิตเต็ดวอลเลย์บอล (2021–ปัจจุบัน)
แซนดีเอโกโมโจ (2023–ปัจจุบัน)
เกียรติประวัติ > รางวัลส่วนบุคคล

2007 ชิงแชมป์สโมสรเอเชีย - "เซตยอดเยี่ยม"
2007 ชิงแชมป์เอเชีย - "เซตยอดเยี่ยม"
2008 ชิงแชมป์สโมสรเอเชีย - "เซตยอดเยี่ยม"
2009 ชิงแชมป์สโมสรเอเชีย - "เสิร์ฟยอดเยี่ยม"
2009 ชิงแชมป์สโมสรเอเชีย - "เซตยอดเยี่ยม"
2010 ชิงแชมป์สโมสรเอเชีย - "ผู้เล่นทรงคุณค่า"
2010 ชิงแชมป์สโมสรเอเชีย - "เซตยอดเยี่ยม"
2010-11 อาเซอร์ไบจานซูเปอร์ลีก - "เซตยอดเยี่ยม"
2011 ชิงแชมป์สโมสรเอเชีย - "เสิร์ฟยอดเยี่ยม"
2012 ชิงแชมป์สโมสรเอเชีย - "เสิร์ฟยอดเยี่ยม"
2012 เวิลด์กรังด์ปรีซ์ - "เซตยอดเยี่ยม"
2012 เอวีซี คัพ - "เซตยอดเยี่ยม"
2013 ชิงแชมป์เอเชีย- "เซตยอดเยี่ยม"
2014 ซีอีวี แชมเปียนส์ ลีก - "เซตยอดเยี่ยม"
2013-14 อาเซอร์ไบจานซูเปอร์ลีก - "เซตยอดเยี่ยม"
2014-15 อาเซอร์ไบจานซูเปอร์ลีก - "ผู้เล่นทรงคุณค่า"
2014-15 อาเซอร์ไบจานซูเปอร์ลีก - "เซตยอดเยี่ยม"
2014-15 อาเซอร์ไบจานซูเปอร์ลีก - "เสิร์ฟยอดเยี่ยม"
2015-16 อาเซอร์ไบจานซูเปอร์ลีก - "เซตยอดเยี่ยม"
2016 มงเทรอวอลลีย์แมสเตอส์ - "เซตยอดเยี่ยม"
2016 เวิลด์กรังด์ปรีซ์ - "เซตยอดเยี่ยม"
2017 ชิงแชมป์เอเชีย- "เซตยอดเยี่ยม"
2019 ชิงแชมป์เอเชีย- "เซตยอดเยี่ยม"
เกียรติประวัติ > ทีมสโมสร

2007 ชิงแชมป์สโมสรเอเชีย –  รองแชมป์, กับ แสงโสม
2008 ชิงแชมป์สโมสรเอเชีย –  รองแชมป์, กับ แสงโสม
2009 ชิงแชมป์สโมสรเอเชีย –  แชมป์, กับ เฟเดอร์บรอย
2010 ชิงแชมป์สโมสรเอเชีย –  แชมป์, กับ เฟเดอร์บรอย
2010-11 ไทยแลนด์ลีก –  แชมป์, กับ กะทู้ ภูเก็ต
2010-11 ชาเลนจ์คัพ –  แชมป์, กับ อาเซอร์เรล บากู
2010-11 อาเซอร์ไบจานซูเปอร์ลีก –  รองแชมป์, กับ อาเซอร์เรล บากู
2011 ชิงแชมป์สโมสรเอเชีย –  แชมป์, กับ ช้าง
2011-12 อาเซอร์ไบจานซูเปอร์ลีก –  รองแชมป์, กับ อาเซอร์เรล บากู
2012 ชิงแชมป์สโมสรเอเชีย –  อันดับ 3, กับ ช้าง
2012-13 อาเซอร์ไบจานซูเปอร์ลีก –  รองแชมป์, กับ อิกติซาดชิ บากู
2013 ไทยเดนมาร์คซูเปอร์ลีก –  แชมป์, กับ ไอเดียขอนแก่น
2013-14 ซีอีวี แชมเปียนส์ ลีก –  อันดับ 3, กับ ราบิตา บากู
2013-14 อาเซอร์ไบจานซูเปอร์ลีก –  แชมป์, กับ ราบิตา บากู
2014-15 อาเซอร์ไบจานซูเปอร์ลีก –  แชมป์, กับ ราบิตา บากู
2015-16 อาเซอร์ไบจานซูเปอร์ลีก -  แชมป์, กับ อาเซอร์เรล บากู
2016-17 เตอร์กิช คัพ -  แชมป์, กับ เฟแนร์บาห์แช
2016-17 เตอร์กิช ลีก -  แชมป์, กับ เฟแนร์บาห์แช
2017-18 เตอร์กิช ลีก -  อันดับ 3, กับ เฟแนร์บาห์แช
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2555 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

เว็บไซต์หลักของนุศรา ต้อมคำ
นุศรา ต้อมคำ ที่เฟซบุ๊ก
เว็บบอร์ดส่วนตัว เก็บถาวร 2009-01-21 ที่ เวย์แบ็กแมชชีน
พระภวานี

| ภวานี |
| --- | --- |
พลังอำนาจ ความยุติธรรม ความเป็นมารดา อารมณ์
ภวานีปางแปดกร ประทับบนสิงห์
ชื่อในอักษรเทวนาครี: भवानी
ส่วนเกี่ยวข้อง: พระปารวตี, มหาเทวี
ที่ประทับ: เทวีโลก
อาวุธ: ธนู ดาบ คฑา จักร สังฆ์
พาหนะ: สิงห์/เสือ
คู่ครอง: พระภวะ (พระศิวะ)
ภวานี (อักษรโรมัน: Bhavānī) หรือนามอื่น ภาวยะ, ตุลชา, ตุรชา, ตวริตะ, อัมพา เป็นปางอวตารหนึ่งของอาทิปราศักติ พระนาม "ภวานี" แปลว่า "ผู้มอบชีวิต" บ่งบอกถึงอำนาจแห่งธรรมชาติหรือแหล่งแห่งพลังงานสร้างสรรค์
ผู้ที่เคารพบูชาพระนางจะบูชาพระนางในฐานะมารดา พระภวานีมีบทบาทในฐานะผู้กำจัดความชั่วร้ายด้วยการฆ่าอสูร ในศิวปุราณะระบุว่าพระนางเป็นเทวีคู่ครองของพระภวะ (สทาศิวะ) และยังเชื่อว่าพระนางมีรูปปางดุร้ายในฐานะพระทุรคา
พระธาตุ

พระธาตุ อาจหมายถึง
พระบรมสารีริกธาตุ (หรือ พระอังคารธาตุ พระอรหันตธาตุ พระอัฐิธาตุ) เถ้ากระดูกของพระพุทธเจ้า
เจดีย์ ที่ประดิษฐานพระธาตุไว้ภายใน
พรรคสังคมนิยม (อินโดนีเซีย)

ระวังสับสนกับ พรรคสังคมนิยมอินโดนีเซีย
พรรคสังคมนิยม (Socialist Party; ภาษาอินโดนีเซีย: Partai Sosialis) เป็นพรรคการเมืองในอินโดนีเซียก่อตั้งเมื่อเดือนธันวาคมพ.ศ. 2488 ในการประชุมที่เชอรีบน เกิดจากการรวมตัวกันระหว่างพรรคประชาชนสังคมนิยม (ปาราส) ของนายกรัฐมนตรี ซูตัน ชะห์รีร์ และพรรคสังคมนิยมอินโดนีเซีย (ปาร์ซี) ของรัฐมนตรีว่าการกระทรวงกลาโหม อามีร์ ซารีฟุดดิน โดยชะห์รีเป็นหัวหน้าพรรคที่เกิดใหม่ ส่วนซารีฟุดดินเป็นรองประธานพรรค
ในเดือนมกราคม พ.ศ. 2489 พรรคและฝ่ายยุวชนของพรรคหรือเปอซินโด เข้าร่วมกับแนวร่วมแห่งชาติเปอซาตวนที่นำโดยตัน มะละกา ในเดือนกุมภาพันธ์ของปีเดียวกัน พรรคสังคมนิยมได้มองว่าแนวร่วมนี้เป็นความพยายามที่จะเข้าแทนที่รัฐบาลที่มีอยู่ พรรคและเปอซินโดจึงถอนตัวออกมา หลังการถอนตัว แนวร่วมเปอซาตวนสามารถกดดันชะห์รีให้ลาออกจากนายกรัฐมนตรีได้สำเร็จ ซูการ์โนได้เสนอให้แนวร่วมเปอซาตวนจัดตั้งคณะรัฐมนตรีใหม่ แต่เนื่องจากความขัดแย้งภายในแนวร่วม ทำให้ไม่สามารถจัดตั้งคณะรัฐมนตรีได้ ชะห์รีจึงสามารถจัดตั้งรัฐบาลได้อีก
ในเดือนพฤษภาคม พ.ศ. 2489 รัฐบาลได้จัดตั้ง กนเซนตราซี นาซียนนัล (Konsentrasi Nasional) ซึ่งเป็นแนวร่วมที่จัดตั้งขึ้นเพื่อแข่งขันกับเปอซาตวน พรรคสังคมนิยมและเปอซินโดเป็นแกนกลางของกนเซนตราซี ร่วมกับพรรคคอมมิวนิสต์อินโดนีเซีย พรรคมัสยูมี พรรคแรงงานอินโดนีเซียและองค์กรอื่น ๆ ในอีกไม่นานต่อมาก็เกิดความขัดแย้งระหว่างกนเซนตราซีกับเปอซาตวน ในเดือนตุลาคม พ.ศ. 2489 รัฐบาลได้เปิดกว้างเพื่อรวมผู้นำจากพรรคการเมืองที่หลากหลาย กลุ่มสนับสนุนรัฐบาลใหม่นี้จัดตั้งขึ้นเพื่อสนับสนุนข้อตกลงลิงกาจาตีกับรัฐบาลดัตช์ รัฐบาลนี้ประกอบด้วย พรรคสังคมนิยม เปอซินโด พรรคคอมมิวนิสต์แห่งอินโดนีเซีย พรรคแรงงานแห่งอินโดนีเซีย
ในเดือนพฤษภาคม พ.ศ. 2490 รัฐบาลดัตช์ได้ส่งข้อเสนอไปยังอินโดนีเซีย โดยดัตช์ต้องการปกครองอินโดนีเซียจนถึง พ.ศ. 2492 ข้อเสนอนี้ทำให้เกิดความแตกแยกในพรรคสังคมนิยม โดยชะห์รีมีแนวโน้มจะยอมตามดัตช์ซึ่งต่างจากซารีฟุดดิน ในเดือนมิถุนายน พ.ศ. 2490 ชะห์รีได้ลาออกจากนายกรัฐมนตรี เมื่อชะห์รีเดินทางไปยังสหประชาชาติ ซารีฟุดดินได้เป็นหัวหน้าพรรค เมื่อฮัตตาตั้งรัฐบาลใหม่ กล่มของพรรคสังคมนิยมที่เคยสนับสนุนชะห์รีได้หันมาสนับสนุนโมฮัมหมัด ฮัตตา ซึ่งตรงข้ามกับความต้องการของซารีฟุดดิน ชะห์รีและกลุ่มผู้สนับสนุนของเขาได้ออกจากพรรคสังคมนิยมในที่สุด และได้จัดตั้งพรรคสังคมนิยมอินโดนีเซียเมื่อ 12 กุมภาพันธ์ พ.ศ. 2491 แต่สมาชิกส่วนใหญ่ของพรรคสังคมนิยมยังอยู่กับซารีฟุดดิน และซารีฟุดดินได้เป็นนายกรัฐมนตรีจนต้องพ้นจากตำแหน่งหลังการเจรจาสงบศึกกับดัตช์ในเดือนมกราคม พ.ศ. 2491
ในเดือนสิงหาคม พ.ศ. 2491 พรรคสังคมนิยมได้ประกาศว่าการจัดตั้งพรรคเมื่อ พ.ศ. 2488 ถือเป็นความผิดพลาด และได้เข้าร่วมกับพรรคคอมมิวนิสต์ในที่สุด
บุคคลที่เสียชีวิตในปี พ.ศ. 2527

ด้านล่างนี้เป็นบุคคลที่เสียชีวิตในปี พ.ศ. 2527
กุมภาพันธ์

3 กุมภาพันธ์ – สุวรรณี สุคนธา นักประพันธ์ชาวไทย (เกิด 1 มีนาคม พ.ศ. 2475)
9 กุมภาพันธ์ – ยูรี อันโดรปอฟ ผู้นำสหภาพโซเวียต (เกิด 15 มิถุนายน พ.ศ. 2457)
มีนาคม

31 มีนาคม – หม่อมเจ้าวิสาขะ ยุคล พระโอรสในพลตรีพระเจ้าวรวงศ์เธอ พระองค์เจ้าเฉลิมพลทิฆัมพร (ประสูติ 10 พฤษภาคม พ.ศ. 2484)
พฤษภาคม

22 พฤษภาคม – สมเด็จพระนางเจ้ารำไพพรรณี พระบรมราชินี พระอัครมเหสีในพระบาทสมเด็จพระปกเกล้าเจ้าอยู่หัว (พระราชสมภพ 20 ธันวาคม พ.ศ. 2447)
กรกฎาคม

18 กรกฎาคม – อาณัติ บุนนาค ช่างภาพส่วนพระองค์ (เกิด 2 สิงหาคม พ.ศ. 2466)
สิงหาคม

8 สิงหาคม – วอลเตอร์ เทวิส นักเขียนนิยายวิทยาศาสตร์ชาวอเมริกัน (เกิด 28 กุมภาพันธ์ พ.ศ. 2471)
ตุลาคม

12 ตุลาคม – คอนสแตนติน ฮเรนอฟ วิศวกรชาวโซเวียต (เกิด 13 กุมภาพันธ์ พ.ศ. 2437)
21 ตุลาคม – ฟร็องซัว ทรูว์โฟ ผู้กำกับภาพยนตร์ชาวฝรั่งเศส (เกิด 6 กุมภาพันธ์ พ.ศ. 2475)
30 ตุลาคม – วิภาต บุญศรี วังซ้าย สมาชิกสภาผู้แทนราษฎร (เกิด 12 มีนาคม พ.ศ. 2459)
31 ตุลาคม – อินทิรา คานธี อดีตนายกรัฐมนตรีอินเดีย (เกิด 19 พฤศจิกายน พ.ศ. 2460)
ธันวาคม

31 ธันวาคม – จัน ซี นายกรัฐมนตรีกัมพูชา (เกิด พ.ศ. 2475)
ดูเพิ่ม

บุคคลที่เสียชีวิตในปี พ.ศ. 2530
บุคคลที่เสียชีวิตในปี พ.ศ. 2529
บุคคลที่เสียชีวิตในปี พ.ศ. 2528
บุคคลที่เสียชีวิตในปี พ.ศ. 2526
บุคคลที่เสียชีวิตในปี พ.ศ. 2525
บุคคลที่เสียชีวิตในปี พ.ศ. 2524
บุคคลที่เสียชีวิตในปี พ.ศ. 2523
ประเทศแกมเบียในโอลิมปิกฤดูร้อน 2012

ประเทศแกมเบีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ผลการแข่งขัน > กรีฑา

| นักกีฬา | รายการ | รอบคัดเลือก> เวลา | รอบคัดเลือก> อันดับที่ | รอบสุดท้าย> เวลา | รอบสุดท้าย> อันดับที่ |
| --- | --- | --- | --- | --- | --- |
| Suwaibou Sanneh | 100 เมตรชาย | 10.18 NR | 8 | ไม่ผ่านเข้ารอบ | ไม่ผ่านเข้ารอบ |
| Saruba Colley | 100 เมตรหญิง | 12.21 | 2 Q | ไม่ผ่านเข้ารอบ | ไม่ผ่านเข้ารอบ |